b'\n_START_ARTICLE_\nKotajoki (Kemij\xc3\xa4rvi)\n_START_PARAGRAPH_\nKotajoki on yksi Suomen lyhimmist\xc3\xa4 joista leveyteens\xc3\xa4 n\xc3\xa4hden. Sen pituudeksi voidaan katsoa noin kymmenen metri\xc3\xa4. Se sijaitsee Kemij\xc3\xa4rven Isokyl\xc3\xa4ss\xc3\xa4. Sen ylitt\xc3\xa4\xc3\xa4 Kemij\xc3\xa4rvelt\xc3\xa4 it\xc3\xa4\xc3\xa4n Kuusamon suuntaan kulkeva Valtatie 5 sillalla, jota my\xc3\xb6ten on linjattu my\xc3\xb6s Sallan rautatie. Joki ker\xc3\xa4\xc3\xa4 Kemijokeen joitain id\xc3\xa4st\xc3\xa4 p\xc3\xa4in virtaavia vesist\xc3\xb6alueita kuten Joutsij\xc3\xa4rven alueen. Ennen Kemij\xc3\xa4rven s\xc3\xa4\xc3\xa4nn\xc3\xb6stely\xc3\xa4 Kotajoen pohjoispuolella oli selke\xc3\xa4sti erottuva Kotaj\xc3\xa4rvi, joka voitaneen nyky\xc3\xa4\xc3\xa4n laskea Kemij\xc3\xa4rven altaaseen kuuluvaksi._NEWLINE_Kotajoessa on s\xc3\xa4\xc3\xa4nn\xc3\xb6stelytilanteesta riippuen virtausta molempiin suuntiin ja se pysyy pitk\xc3\xa4\xc3\xa4n sulana muun muassa vesilinnuille._NEWLINE_Kemij\xc3\xa4rven sellutehtaan lakkauttamista 2008 vastustavan Massalikkeen vasemmistolainen johtohahmo Juha Pikkarainen on ehdottanut Kotajoen nime\xc3\xa4mist\xc3\xa4 Stora Enson toimitusjohtajan Jouko Karvisen mukaan muistuttamaan mets\xc3\xa4teollisuuden "poukkoilevasta" toiminnasta.'